Resume

Baggrund

Baggrunden for denne mini-MTV er at belyse betydningen af videoopkald i virtuel hjemmepleje i *Pilotprojekt Videokommunikation i* Sundhedscenter Hadsten som et led i udviklingen af en strategi for telesundhed i Favrskov Kommune.

Metode

Metoden har bestået af litteratursøgning i videnskabelige databaser, en kvalitativ interviewundersøgelse og møder med væsentlige interessenter.

Resultater

Resultater peger på dækningsproblemer nogle steder i Favrskov Kommune, og at der findes lovmæssige sikkerhedskrav, som skal overholdes. Resultater tyder på en stor tilfredshed og borgeraccept blandt borgere, der har modtaget videoopkald. Desuden peger resultater på, at den organisatoriske implementering har været succesfuld. Det har ikke været muligt at nå frem til entydige økonomiske resultater, men de væsentligste omkostninger er belyst.

Diskussion

Appinux’ løsning er holdt op i mod forudsætninger for infrastruktur og sikkerhed. Teknologien er desuden diskuteret med henblik på at identificere særlige fokuspunkter. Tilfredshed, borgeraccept og tryghed blandt borgere fra pilotprojektet er sammenlignet med øvrige studier på området. Implementeringsprocessen i Sundhedscenter Hadsten er diskuteret og vurderet. En økonomisk ressourceopgørelse er opstillet, og de økonomiske betydninger er diskuteret på baggrund heraf.

Konklusion

Det kan konkluderes, at videoopkald i Favrskov Kommune